**LIETUVOS RESPUBLIKOS**

**TEISĖKŪROS PAGRINDŲ ĮSTATYMO 19, 20 STRAIPSNIŲ**

**PAKEITIMO IR PAPILDYMO**

**ĮSTATYMAS**

2013 m. birželio 27 d. Nr. XII-415

Vilnius

(Žin., 2012, Nr. )

**1 straipsnis. 19 straipsnio 3 dalies pakeitimas**

Pakeisti 19 straipsnio 3 dalį ir ją išdėstyti taip:

„3. Teisės akto įregistravimas ir paskelbimas Teisės aktų registre laikomas oficialiu teisės akto paskelbimu. Šio įstatymo 20 straipsnio 12 dalyje numatytų teisės aktų ir jais patvirtintų teritorijų planavimo dokumentų įregistravimas ir paskelbimas Lietuvos Respublikos teritorijų planavimo dokumentų registre laikomas oficialiu jų paskelbimu.“

**2 straipsnis. 20 straipsnio 1 dalies pakeitimas ir straipsnio papildymas 12 dalimi**

1. 20 straipsnio 1 dalyje po žodžio „data“ įrašyti žodžius „išskyrus šio straipsnio 12 dalyje numatytus atvejus“ ir šią dalį išdėstyti taip:

„1. Norminis teisės aktas įsigalioja kitą dieną po oficialaus paskelbimo Teisės aktų registre, jeigu pačiame teisės akte nenumatyta vėlesnė įsigaliojimo data, išskyrus šio straipsnio 12 dalyje numatytus atvejus.“

2. Papildyti 20 straipsnį 12 dalimi:

„12. Teisės aktų ir jais patvirtintų teritorijų planavimo dokumentų skelbimo ir įsigaliojimo tvarka nustatyta Lietuvos Respublikos teritorijų planavimo įstatyme.“

**3 straipsnis. Įstatymo įsigaliojimas**

Šis įstatymas įsigalioja 2014 m. sausio 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ